cyanic-selkie/wikianc huggingface dataset:
Kīts Tkačuks
Spēlētāja karjera
Profesionālā spēlētāja karjeru Tkačuks uzsāka 1991.—92. sezonā, kad pēc dalības 1992. gada olimpiskajās spēlēs nākamajā dienā debitēja NHL kluba Vinipegas "Jets" sastāvā. Tkačuks ātri nostiprinājās komandas sastāvā un 1993.—94. sezonā pildīja jau komandas kapteiņa funkcijas. Līdz ar "Jets" franšīzes pārcelšanos uz Fīniksu uz turieni devās arī Tkačuks, kam ar klubu bija spēkā esošs līgums.
Savā pirmajā sezonās Fīniksas "Coyotes" rindās Tkačuks ieguva Morisa Rišāra balvu, kā arī piedalījās līgas Visu Zvaigžņu spēlē. Arī turpmākās sezonās hokejistam bija veiksmīgas. Starp 1999. un 2001. gadu Tkačuks izlaida daudz spēļu savainojumu dēļ, kā rezultātā tika aizmainīts uz Sentluisas "Blues" vienību. 2006.—07. sezonā Tkačuks tika aizmainīts uz Atlantas "Thrashers", taču jau vasarā atgriezās "Blues" rindās. 2010. gada 7. aprīlī Kīts paziņoja par karjeras beigšanu.
ASV izlases rindās spēlējis četros olimpisko spēļu turnīros, 2002. gadā kopā ar izlasi izcīnot sudraba medaļu.
1939. gads
1939 bija parastais gads, kas pēc Gregora kalendāra sākās svētdienā.
Džordžtauna (Gajāna)
Džordžtauna ir Gajānas galvaspilsēta un nācijas galvenā osta. Atrodas Dienvidamerikas ziemeļos pie Atlantijas okeāna Demeraras upes grīvā. Džordžtauna ir Gajānas nozīmīgākais komerciālais un rūpniecības centrs. Caur Džordžtaunas ostu no Gajānas tiek eksportēts cukurs, rīsi, tropiskie augļi, kā arī kokmateriāli, boksīts, zelts un dimanti. Pilsētā atrodas lielākās valsts cukura pārstrādes rūpnīcas. Tiek uzskatīts, ka Džordžtaunā ir vecākais dzelzceļš Dienvidamerikā.
Daudzas ēkas Džordžtaunā ir uzceltas no koka. Tikai dažas no tām ir uzceltas, izmantojot betonu.
Apmetni vietā, kur mūsdienās atrodas Džordžtauna, 1781. gadā dibināja briti. Viņi to nosauca par godu karalim Džordžam III. 1784. gadā franči to pārbūvēja. Nīderlandieši Džordžtaunu pazina pēc nosaukuma Stabroek. 1812. gadā briti atguva kontroli pār pilsētu.
Sadraudzības pilsētas
Džordžtaunas sadraudzības pilsētas ir:
Dienvidslāvijas sieviešu basketbola izlase
Dienvidslāvijas sieviešu basketbola izlase bija nacionālā basketbola sieviešu komanda, kas pārstāvēja Dienvidslāvijas Republiku starptautiskās basketbola sacensībās, tādās kā Eiropas čempionāts, Pasaules čempionāts, Olimpiskās spēles. Dienvidslāvijas izlases labākais panākums bija sudraba medaļa 1980. gada Olimpiskajās spēlēs.
Jaunjelgavas lauku teritorija
Jaunjelgavas lauku teritorija var būt:
Zalcburgas doms
Zalcburgas doms (de) ir 17. gadsimtā būvēta baroka stila katedrāle, kura atrodas Zalcburgā. Tā būvēta par godu Zalcburgas Svētajam Rūpertam. Šajā katedrālē ir kristīts Volfgangs Amadejs Mocarts.
2012. gada FIBT pasaules čempionāts
2012. gada FIBT pasaules čempionāts norisinājās 2012. gada februārī Leikpleisidas trasē ASV. Tas ir desmitais FIBT pasaules čempionāts, kas ir rīkots Leikplesidā. Čempionāta rīkošanas tiesības sākotnēji ieguva Sanktmorica 2009. gadā, taču 2010. gada decembrī šis čempionāts tika pārcelts uz 2013. gadu.
Pasaules kausa rezultāti
2011.—2012. gada Pasaules kausa kopvērtējumā bija šādi rezultāti:
Vīriešu divnieki
19. un 20. februāris
Vīriešu četrinieki
26. un 27. februāris
Sieviešu divnieki
18. un 19. februāris
Vīrieši
24. un 25. februāris
Sievietes
25. un 26. februāris
Jauktā komanda
20. februāris
Akbars Lielais
Dželāledīns Muhammeds Akbars (, Jalāl ud-Dīn Muhammad Akbar, dzimis, miris ), pazīstams arī kā Akbars Lielais vai Akbars Varenais, bija trešais Mogulu impērijas valdnieks. Viņš bija iepriekšējā mogulu imperatora Humājūna dēls un pirmā mogulu imperatora Bābura mazdēls. Pārstāvēja Timurīdu dzimtu, kuru dibināja Timurs. Akbars par mogulu imperatoru kļuva 1556. gadā. Valdīšanas sākumā pirmos piecus gadus viņam palīdzēja viņa skolotājs Bairams Khans, jo pašam bija tikai 13 gadi. Akbars centās apvienot hinduistu un musulmaņu ticības. 1582. gadā šajā jautājumā viņš izdeva sinkrētisku reliģisku doktrīnu Dīn-i Ilāhī. Tomēr apvienot šīs ticības Akbaram neizdevās. 1605. gadā, kad viņš nomira, Mogulu impērija mūsdienu Indijas ziemeļu un centrālajā daļā bija ļoti ietekmīga, tāpēc Akbars tiek uzskatīts par varenāko mogulu imperatoru.
Bērnība (1542–1556)
Akbars ir dzimis (radžaba ceturtajā dienā, 949. gadā pēc islāma kalendāra) mūsdienu Pakistānas provincē Sindā, Umarkotas pilsētā. Pirmos dzīves gadus aizvadīja mazā ciematā netālu no Rīvas, mūsdienu Madhja Pradēšas štatā. Vēlāk pārcēlās dzīvot pie sava tēvoča Sefevīdu impērijas austrumu daļā (mūsdienu Afganistānā). Tajā laikā moguliem regulāri Šeršāha Sūrī vadībā uzbruka puštuni. Viņi pat iekaroja Deli, bet 1555. gadā Akbara tēvs un mogulu imperators Humājūns to atkaroja. Dažus mēnešus vēlāk tēvs nomira, un Akbaram vajadzēja kļūt par jauno mogulu imperatoru.
Jaunjelgavas pagasts
Jaunjelgavas pagasts ir viena no Aizkraukles novada administratīvajām teritorijām tā rietumos. Robežojas ar sava novada Jaunjelgavas pilsētu un Sērenes pagastu, kā arī Ogres novada Birzgales pagastu. Pagastā nav ciemu (tikai viensētas) un ir kopīga administrācija ar Jaunjelgavas pilsētu.
Karbonādo
Karbonādo ir melnā krāsā, porains. Atšķirībā no citiem polikristāliskajiem dimantiem, karbonādo nesatur mantijas ieslēgumus. Karbonādo atšķirībā no parastā dimanta ir raksturīga spēcīga luminiscence (fotoluminiscence un katodluminiscence), ko izraisa slāpekļa piejaukums un kristāliskā režģa tukšumi. Pētījumi norāda, ka karbonādo veidošanās sākumposmā ir saturējis radioaktīvus piejaukumus, kuri ir sadalījušies.
Atradnes
Krievijā, Sahas Republikā atrasts radniecīgs dimanta paveids — jakutīts.
Izcelsme
Karbonādo izcelsme agrāk izraisīja speciālistu diskusijas, taču nesenos pētījumos 2006. gadā tā izcelsme ir noskaidrota. Saskaņā ar Case Western Reserve University un Floridas Starptautiskās universitātes (abas universitātes atrodas ASV) speciālistu pētījumiem uz Zemes atrodamie karbonādo ir veidojušies ārpus Zemes, kosmiskajā telpā. Par to liecina slāpekļa un ūdeņraža piemaisījumi, kas savukārt liecina, ka karbonādo veidojies ar ūdeņradī bagātā starpzvaigžņu telpā — tātad ārpus Saules sistēmas, visdrīzāk netālu no oglekļa zvaigznēm. Uz Zemes tie nonākuši ar meteorītiem. Pastāv iespēja, ka karbonādo ir veidojies supernovu sprādzienos.
Agrāk bija izvirzītas vairākas hipotēzes:
Katrai no šīm hipotēzēm bija savas nepilnības. Pirmās hipotēzes gadījumā karbonādo būtu atrodams visā pasaulē. Meteorītu triecieni rada citu oglekļa minerālu — lonsdaleītu, kas kristalizējas heksagonālajā singonijā, savukārt karbonādo nepiemīt heksagonālā singonija. Savukārt radioaktīvajam sadalīšanās procesam ir pārāk maza enerģija, lai radītu karbonādo kristālus, kuru diametrs sasniedz 500 mikrometrus.
Karbonādo izmanto juvelierrūpniecībā kā dekoratīvu akmeni un ietvaru.
Forza Motorsport 2
Forza Motorsport 2 ir ātrumsacīkšu spēle, ko Xbox 360 konsolei izstrādāja Turn 10 Studios. To izdeva Japānā,  — Ziemeļamerikā,  — Eiropā un  — Austrālijā. Spēle ir augstu novērtēta, GameSpot vietnē saņemot 9,2/10 vērtējumu. Forza Motorsport 2 var izvēlēties no vairāk nekā 300 automašīnu un 14 trašu (2 var lejuplādēt arī no interneta) ar 47 dažādām konfigurācijām.
Talkavano
Talkavano (es) ir pilsēta Čīlē, Biobio reģionā. Būtībā Talkavano ir Konsepsjonas piepilsēta, Čīles otras lielākās aglomerācijas daļa. Talkavano ir viena no nozīmīgākajām ostas pilsētām Čīlē, un tās tautsaimniecība ir galvenokārt balstīta uz zivjrūpniecību un zvejošanu.
pilsētu nopietni skāra 2010. gada Čīles zemestrīce un tai sekojošais cunami vilnis. Nedēļu vēlāk tika ziņots, ka miruši 20 cilvēki un 18 pazuduši bez vēsts. Aptuveni 80% no pilsētas iedzīvotājiem palika bez pajumtes.
Talkavano bāzējas Čīles augstākās futbola līgas klubs Club Deportivo Huachipato.
Kaukāza emirāts
Kaukāza emirāts (ce, ru) ir pašpasludināta valsts Ziemeļkaukāzā, ko pasludināja Ičkērijas Čečenu Republikas bijušais prezidents Dokka Umarovs, kurš sevi iecēla par tā emīru.
Ģeogrāfija
Kaukāza emirāts sastāv no šādiem vilajatiem (provincēm):
Lazdiji
Lazdiji ir pilsēta Lietuvā, 52 km uz dienvidrietumiem no Alītas, pašvaldības centrs, apmēram 7 kilometrus no Polijas robežas. Pēc Lietuvas neatkarības atjaunošanas pie Lazdijiem tika ierīkots vienīgais robežpunkts ar Poliju, kas arī Latvijas pilsoņiem bija "vārti uz Rietumiem".
Aleksandrija
Aleksandrija (ar; Al-ʼIskandariya, koptu: Ⲣⲁⲕⲟⲧⲉ, el) ir otra lielākā Ēģiptes pilsēta. Tā atrodas Vidusjūras krastā un ir lielākā valsts osta. Vēsturiski nozīmīgs antīkās kultūras un agrīnās kristietības centrs.
Lazdiji
Gar Lazdijiem tek Raišupes strauts. Pilsētā atrodas Sv. Annas baznīca, kultūras, izglītības un vēstures muzejs, kultūras nams, Lazdiju slimnīca. Pilsētas centrā ir Neatkarības laukums, dienvidos no tā - pilsētas parks. Vairākas nelielas kapsētas: pilsētas kapsēta, luterāņu vecā kapsēta, ebreju genocīda upuru kapsēta, padomju karavīru kapsēta. Lazdiji ieguva pilsētas tiesības 1597. gada 17. maijā.
Aleksandrija
Vēsture
Tā tika nodibināta 332. gadā p.m.ē., Maķedonijas Aleksandra Ēģiptes karagājiena laikā. Aleksandrs to plānoja kā izcilāko ostu antīkajā pasaulē. Tomēr pasaules vēsturē Aleksandrija iegājusi kā grieķu pasaules zinātnes, mākslas un tirdzniecības centrs. Aleksandrija kļuva arī par vienu no internacionālākajām, daudzvalodu antīkās pasaules pilsētām. Tās lielākās iedzīvotāju grupas bija grieķi, ēģiptieši, ebreji.
Papes bāka
Papes bāka atrodas Baltijas jūras Latvijas piekrastē, Dienvidkurzemes novada Rucavas pagastā, Papes ciemā.
Aleksandrija
Vēsture
Uz Farosas salas Nīlas deltā drīz tika uzbūvēts viens no septiņiem pasaules brīnumiem — Farosas bāka.
Papes bāka
Pirmais bākas tornis bija veidots kā koka četrskaldņu piramīda uz mūrētu laukakmeņu pamata. Šā torņa celtniecība tika pabeigta 1890. gadā. 1910. gadā pabeidza montēt pašreizējās bākas dzelzs torni.
Aleksandrija
Vēsture
Drīz pēc nodibināšanas, pateicoties Maķedonijas Aleksandra piekoptajai integrācijas politikai, Aleksandrijā no visām viņa impērijas malām sāka ieplūst imigranti un pilsētas iedzīvotāju skaits īsā laikā pieauga līdz apmēram 300 000.
Papes bāka
Bākas apraksts
Bāku veido balts dzelzs cilindrs (diametrs 1,9 m) ar režģa balstiem ārpusē, sarkana laterna. Bākas augstums ir apmēram 22 m. Uguns augstums ir 26 m vjl. Pašlaik darbojas elektriskā spuldze nekustīgā, koncentriskā joslu lēcā. 1993. gadā notika krasta nostiprināšana.
Aleksandrija
Vēsture
Pēc Aleksandra nāves, Ptolemaju valdīšanas laikā Aleksandrijā tika uzbūvēta arī lielākā antīkajā pasaulē bibliotēka, kur sējumu skaits sasniedza gandrīz 500 000. Diemžēl vēlāko gadsimtu laikā bibliotēka tika nolaista, līdz beidzot tā tika pilnīgi iznīcināta. Arī pašai pilsētai neklājās vieglāk. Apspiežot ebreju sacelšanos 116. gadā, romieši pilnīgi iznīcināja ebreju iedzīvotājus šajā pilsētā un nopostīja lielu tās daļu. Aleksandrija zaudēja savu nozīmi arī pēc Konstantinopoles, kā galvenās Austrumu metropoles nostiprināšanās, it sevišķi pēc Romas impērijas sadalīšanās divās daļās.
Papes bāka
Bākas apraksts
2007. gada 14. aprīlī Latvijas pasts izdeva pastmarku un pirmās dienas aploksni ar Papes bākas attēlu.
Aleksandrija
Vēsture
Pavisam provinciāla Aleksandrija kļuva pēc atkārtotas tās nopostīšanas musulmaņu iebrukuma laikā 638. un 646. gadā. Savukārt Kairas attīstības sākums pēc 968. gada, kad tika atklāta satiksme ar Indiju, atņēma Aleksandrijai arī ievērojamu daļu tirdzniecības centra funkciju.
Cilvēki
Aleksandrijā dzimuši:
Džeimss Blants
Viņš ir pārstāvējis "Custard Records" un kļuvis par pēc ilgiem laikiem pirmo britu pārstāvi kā pirmās vietas ieguvēju Amerikas "Bilboard the Hot 100" ar dziesmu "You're Beautiful" 2006. gadā. Pēdējais, kas pirms viņa to bija izdarījis, bija Eltons Džons 1997. gadā. Latvijā Blanta dziesma "You're Beautiful" divas nedēļas noturējās "European Hit Radio" topa 1. vietā. Labi panākumi ir bijuši arī viņa dziesmām "Goodbye My Lover", "No Bravery", "High" un "Wisemen".
Galēns
Galēns (el, Galēnos, la, dzimis 129. gada septembrī, miris 199./217. gadā) bija ievērojams sengrieķu ārsts, ķirurgs, rakstnieks un filozofs, kura darbiem bija dominējoša ietekme uz medicīnas teoriju un praksi Eiropā līdz pat 17. gadsimta vidum. Šiem darbiem salīdzinoši ilgstoša nozīme bija arī Bizantijā un musulmaņu zemēs Vidējos Austrumos. Galēns tiek uzskatīts par visnozīmīgāko ārstu antīkajā pasaulē pēc Hipokrata. Viņš tiek saukts par eksperimentālās fizioloģijas tēvu.
164. gadā Galēns nonāca Romā un kļuva par Romas imperatora Marka Aurēlija bērnu ārstu.
Kapelmeistars
Kapelmeistars ir vācu valodas cilmes vārds, kas apzīmē personu, kura pārziņā ir mūzikas veidošana. Pēc būtības kapelmeistars ir kora vai orķestra vadītājs vai diriģents. Vārds kapelmeistars ir saliktenis, kura pirmā daļa ir radusies no latīņu vārda kapelle (koris; orķestris), savukārt otrā daļa ir radusies no vācu valodas Meister, kas nozīmē speciālists.
Bewern
Bewern var būt:
Šlīteres bāka
Šlīteres bāka atrodas Dundagas pagastā, Šlīterē, apmēram 6 km no Baltijas jūras, Šlīteres Zilo kalnu kraujas malā. Otra vecākā navigācijas būve Latvijā.
Bākas tornis celts 1849. gadā. Tornis bija dienas zīme bez gaismas signāla, ar konusveida jumtu tagadējās laternas vietā. Tornis izmantots, galvenokārt, meža ugunsgrēku novērošanai, kā arī robežapsardzes vajadzībām. Pēc Otrā pasaules kara uz speciāli izbūvēta balkona darbojas acetilēna gāzes lampa. Torņa pārbūve pabeigta un gāzes lampa ar elektrību darbinātu tika nomainīta 1961. gadā. Torņa augstums ir 26 m, bet uguns augstums — 102,2 m virs jūras līmeņa.
2019. gada 15. martā Latvijas Pasts izdeva pastmarku un pirmās dienas aploksni ar Šlīteres bākas attēlu.
Daugavpils novads
Daugavpils novads bija 2009. gadā administratīvi teritoriālās reformas gaitā izveidota pašvaldība Latgalē un Sēlijā, kurā apvienoja 19 bijušā Daugavpils rajona pagastus. Novada dome atradās Daugavpilī, kurai ir valstspilsētas statuss un tā novada teritorijā neietilpa. 2021. gadā to kopā ar Ilūkstes novadu apvienoja Augšdaugavas novadā.
Vēsture
Pēc Livonijas ordeņa likvidēšanas bijusī Daugavpils komtureja tika sadalīta. Vecā Dinaburgas viduslaiku pils (tagad Naujenē) palika Livonijas Pārdaugavas hercogistei, bet tās daļa Daugavas kreisajā krastā nokļuva Kurzemes un Zemgales hercogistes sastāvā, kādu laiku saglabājot savu vēsturisko nosaukumu (Daugavpils draudzes novads). 1566. gadā Livonijas hercogistes teritorijā izveidoja Daugavpils distriktu, bet 1629. gadā Inflantijas vaivadijas sastāvā izveidoja Daugavpils traktu. Pēc 1666.—1667. gada baznīcas reformas uz dienvidiem no Daugavas (Kurzemes un Zemgales hercogistes pusē) apmetās vecticībnieki, kas pāri Daugavai ieceļoja arī Daugavpils traktā.
Pēc Polijas-Lietuvas kopvalsts pirmās dalīšanas 1772. gadā Inflantijas vaivadija tika iekļauta Pleskavas guberņas sastāvā kā Daugavas province (Двинская провинция). Jau 1776. gada 4. septembrī Daugavas province tika sadalīta trīs daļās un tās dienvidu daļā izveidots Daugavpils apriņķis (Динабургский уезд). Pēc Dinaburgas pārdēvēšanas par Dvinsku 1893. gadā apriņķis tika pārdēvēts par Dvinskas apriņķi (Двинский уезд).
Pēc Otrā Latgales kongresa iniciatīvas Krievijas PSFR Tautas komisāru padome 1917. gada 14. decembrī izdeva rīkojumu Nr. 93. par Daugavpils apriņķa atdalīšanu no Vitebskas guberņas un pievienošanu Vidzemes guberņai. 1917. gada 31. decembrī Latvijas strādnieku, kareivju un bezzemnieku deputātu padomju II kongresā tika apstiprināta Daugavpils apriņķa pievienošana Iskolata pārvaldē esošajai Vidzemes guberņas daļai.
1918. gada 18. novembrī Tautas padomes pasludinātajā apvienotajā un neatkarīgajā Latvijas valstī ietilpa arī Daugavpils apriņķis. Latvijas brīvības cīņu laikā 1919. gada sākumā Daugavpils apriņķi ieņēma lielinieku karaspēks. 1919. gada vasarā Latvijas un Lietuvas armijas ieņēma Ilūkstes apriņķa rietumdaļas pagastus, bet Polijas armija 1919. gada oktobrī ieņēma Grīvas pilsētu un sešus Ilūkstes apriņķa austrumdaļas pagastus, kas tika administratīvi iekļauti tolaik Polijai piederošajā Braslavas apriņķī. Pēc poļu karaspēka atkāpšanās 1920. gada vasarā šo teritoriju ieņēma Latvijas armija, bet 1920. gada oktobrī arī Lietuvas armija bija spiesta atstāt tās ieņemto teritoriju Daugavas kreisajā krastā.
1924. gada jūnijā Daugavpils apriņķim pievienoja Rudzātu pagastu no Rēzeknes apriņķa 1940. gada sākumā Daugavpils apriņķī bija 6 pilsētas un 25 pagasti.
Pēc Latvijas okupācijas 1940. gadā Daugavpilij piešķīra republikas nozīmes pilsētas statusu un izdalīja no apriņķa sastāva. 1941. gada 18. martā Krustpils un Gostiņu pilsētas un četri pagasti tika pievienoti Jēkabpils apriņķim, bet 1947. gada 16. oktobrī no Daugavpils apriņķa tika atdalīts Krāslavas apriņķis.
2009. gada 1. jūlijā Daugavpils rajonu likvidēja un tā teritoriju sadalīja Daugavpils un Ilūkstes novados.
Teritoriālais iedalījums
Daugavpils novadā ir 19 pagasti. Pēc platības lielākais ir Demenes pagasts, pēc iedzīvotāju skaita — Naujenes pagasts.
Brazīlijas ģerbonis
Brazīlijas Federatīvās Republikas ģerbonis tika pieņemts 1889. gada 19. novembrī. Tas notika četras dienas pēc Brazīlijas valsts izveidošanas. Ģerbonis sastāv no centrālās emblēmas, kuru aptver kafijas koka (pa labi) un tabakas (pa kreisi) zari. Tie simbolizē Brazīlijas lauksaimniecībai vitāli svarīgas sfēras. Zilajā aplī, kas atrodas zvaigznes centrā ir attēlots Dienvidu krusts. Divdesmit septiņas zvaigznes riņķī ap apli simbolizē 26 Brazīlijas štatus un vienu federālo rajonu. Uz zilās lentes, kas atrodas ģerboņa apakšā, augšā ir pilns Brazīlijas nosaukums ( - Brazīlijas Federatīvā Republika), bet apakšā valsts dibināšanas datums (1889. gada 15. novembris)
Gorillaz
Gorillaz ir animēta mūzikas grupa, sastādīta no 4 virtuāliem tēliem: 2D, Murdoc, Noodle un Russel.
Grupu radīja Deimons Albarns no Britu rokgrupas "Blur", un Džeimijs Hevlets, komiksa "Tanku meitenes" līdzradītājs. Viņu stils ir daļēji 'alternatīvs', bet ar lielu dažādu mūzikas stilu ietekmi.
Atšķirībā no citām grupām, kurām ir reāli panākumi, "Gorillaz" ir neliela parodija tādām grupām kā "Spinal Tap" un "A Mighty Wind".
Tomijs Mekinens
Tomijs Antero Mekinens (fi, dzimis, Pūpolā, Somijā) ir bijušais somu rallija pilots, četrkārtējs WRC pasaules čempions. Viņam pieder visvairāk izcīnīto titulu rekords, kuru viņš dala ar Sebastjēnu Lēbu un Juha Kankunenu. Lēbs, tāpat kā Mekinens, visus savus titulus izcīnīja pēc kārtas. Mekinens ir precējies un viņam ir divi bērni.
Mekinens ir viens no motoru sporta "lidojošajiem somiem". Visus savus titulus viņš ir izcīnījis Mitsubishi komandas sastāvā, turklāt, palīdzot komandai izcīnīt konstruktoru kausu 1998. gadā. Soms ir kļuvis arī par Čempionu sacīkstes uzvarētāju 2000. gadā. Mekinenam karjeras laikā ir bijuši vairāki stūrmaņi — Sepo Harjanne, Risto Manisenmeki un Kajs Lindstrēms.
Timurs Mucurajevs
Timurs Mucurajevs (čečenu: Тимур Муцураев; dzimis 1976. gada 25. jūlijā) ir čečenu dziedātājs un bijušais sportists.
Biogrāfija
Dzimis Groznijā (Čečenijas-Ingušijas APSR). Pabeidzis Groznijas 30. vidusskolu. Jau no bērnības nodarbojās ar sportu. 1991. kļuva par Čečenijas-Ingušijas APSR karatē čempionu. Jau pēc PSRS sabrukuma kļuva par Čečenijas čempionu (1993). Pēc tam ieskaitīts Krievijas izlasē.
Mucurajeva sportista karjeru pārtrauca Pirmais Čečenijas karš 1994. gadā Mucurajevs iestājās Čečenijas Bruņotajos spēkos un cīnījās Centrālajā frontē, bet tika smagi ievainots kājā pie Seršen-Jurtas ciema. Šajā laikā viņš kā vaļasprieku sāka nodarboties ar mūziku, sākotnēji dziedādams par mīlestību.
Muzikālā darbība
Timura Mucurajeva balss izceļas ar specifisku tembru. Savas dziesmas viņš izpilda ne vien čečenu, bet arī krievu valodā, kas skaidrojama ar krievu valodas izplatību pēcpadomju valstīs. Viņa dziesmas ir ļoti populāras Kaukāzā, jo īpaši jaunatnes vidū.
Marks Švarcers
Marks Švarcers (en; dzimis Sidnejā, Austrālijā) ir bijušais profesionāls austrāliešu futbolists, vārtsargs. Ir bijis Austrālijas futbola izlases dalībnieks. Fulham FC sastāvā 2010. gadā bija Eiropas līgas finālists.
Sasniegumi
Middlesbrough
Austrālija
Basketbola slavas zāle
Neismita piemiņas basketbola slavas zāle ir basketbola slavas zāle, kas atrodas Springfīldā, ASV. Slavas zāle tika dibināta 1959. gadā. Slavas zālē tiek uzņemti izcili, nopelniem bagāti basketbolisti, treneri, tiesneši un basketbola funkcionāri. Slavas zāle nosaukta basketbola izgudrotāja Džeimsa Neismita vārdā. Līdz 2013. gadam slavas zālē ir uzņemtas 326 ar basketbolu saistītas personas un 9 komandas. No Latvijas slavas zālē 1993. gadā tika uzņemta leģendārā Rīgas TTT basketboliste Uļjana Semjonova.
Orbitālais manevrs
Orbitālais manevrs - kosmiskā aparāta manevrs, kura rezultātā aparāts pāriet no sākotnējās uz pārejas vai mērķa orbītu.
Pie orbitālajiem manevriem var arī pieskaitīt manevrus, kuru mērķis ir ievadīt kosmisko aparātu vajadzīgajā telpas punktā, vai arī tā novadīšanai no orbītas, lai veiktu nolaišanos uz Zemes vai uz citas planētas.
Krievijas PFSR
Krievijas Padomju Federatīvā Sociālistiskā Republika (KPFSR) (krievu: Росси́йская Сове́тская Федерати́вная Социалисти́ческая Респу́блика, РСФСР) bija valsts, kas izveidojās pēc tam, kad Ļeņina vadītie boļševiki 1917. gada 25. oktobrī (vecais stils)/7. novembrī (jaunais stils) gāza Krievijas Pagaidu valdību un 1918. gada 19. janvārī slēdza demokrātiski ievēlēto Krievijas Satversmes sapulci, kas bija pasludinājusi Krievijas Demokrātiskās Federatīvās Republikas (Российская Демократическая Федеративная Республика) izveidi. Krievijas pilsoņu kara laikā no 1918. - 1922. gadam boļševiku Sarkanā armija sakāva dažādus Baltās kustības, ārvalstu intervences un nacionālo neatkarības kustību spēkus, nostiprinot boļševiku kontroli pār lielāko daļu bijušās Krievijas Impērijas teritorijas. Lai dotu nacionālajām mazākumtautībām pašnoteikšanās šķietamību, 1922. gadā KPFSR kopā ar Aizkaukāza PFSR, Baltkrievijas PSR un Ukrainas PSR izveidoja Padomju Savienību. No KPFSR sastāvā esošās Turkestānas APSR drīz izdalīja padomju Centrālāzijas republikas.
Pēc PSRS sabrukuma un Belovežas vienošanās 1991. gadā KPFSR pārdēvēja par Krievijas Federāciju.
Lāči
Lāči (Ursus) ir viena no lāču dzimtas (Ursidae) ģintīm. Lāču ģintī ir 4 mūsdienās dzīvojošas sugas: brūnie lāči (Ursus arctos), polārlāči (Ursus maritimus), Amerikas melnie lāči (Ursus americanus) un Āzijas melnie lāči (Ursus thibetanus). Zinātniskais nosaukums Ursus latīņu valodā nozīmē "lācis" vīriešu dzimtē.
Ģintī ir arī 7 izmirušas sugas. Senākās lāču sugas dzīvoja pirms 5—6 miljoniem gadu. No tām vecākā ir mazais lācis (Ursus minimus), neliela auguma lācis, kura fosilijas atrastas Francijas teritorijā. Visu mūsdienu sugu priekštecis bija Etrusku lācis (Ursus etruscus), kas dzīvoja pirms 1—2 miljoniem gadu. Visjaunākā suga ģintī ir polārlācis, kas radās apmēram pirms 200 000 gadiem. Turklāt polārlācis ir ne tikai ģints lielākais lācis, bet arī lielākais sauszemes plēsējs pasaulē. Tēviņa garums ir apmēram 2,6 m, bet lielākie indivīdi var sasniegt gandrīz 4 metru garumu.
Acetofenons
Acetofenons (fenilmetilketons, С6H5–СО–СН3) ir vienkāršākais aromātiskais ketons. Acetofenons ir viegli kūstoši kristāli ar patīkamu smaržu.
Atrašanās dabā
Acetofenons atrodams ābolos, ķiršos, aprikozēs, banānos un citos pārtikas produktos. Ietilpst arī akmeņogļu darvas sastāvā.
Iegūšana
Acetofenonu iegūst kalcija benzoāta un acetāta maisījuma sausajā destilācijā. Acetofenons rodas kā fenola un acetona iegūšanas blakusprodukts kumola metodē. Var iegūt arī no benzola un acetilhlorīda Frīdela-Kraftsa reakcijā.
Izmantošana
Lieto kā celulozes ēteru un esteru šķīdinātāju, parfimērijā, kā pārtikas smaržvielu.
Agrāk acetofenonu izmantoja kā miega līdzekli ar nosaukumu hipnons.
Manevrs (kosmonautika)
Manevrs kosmonautikā ir kosmiskā aparāta masas centra vadāma kustība, kuras rezultātā notiek mērķtiecīga tā kustības ātruma vai virziena maiņa.
Atkarībā no funkcionālās nozīmes, izšķir šādus manevru veidus:
Morions
Morions (no la — 'duļķains, tumšs') jeb melnais kristāls ir kvarca paveids. Morions ir tumši brūns līdz melns, necaurspīdīgs kvarcs, ko bieži apvieno ar ļoti līdzīgo dūmu kvarcu. Abi šie kvarca paveidi rodas pakļaujot alumīniju saturošu kvarcu radiācijai. Šāds process var notikt dabiski, taču bieži tiek veidots mākslīgs morions/dūmu kvarcs, to speciāli apstarojot. Dabā šāds kvarcs var veidoties granītos, kuriem piemīt vāja bet pastāvīga radiācija. Lielākie kristāli — līdz 3 tonnas smagi (Minasžeraisa).
Vērtīgs un skaists kolekciju minerāls. Izmanto rotaslietu izgatavošanā.
Ārējās saites
Smoky quartz
Mjanmas pilsētu uzskaitījums
Visas Mjanmas pilsētas ar iedzīvotāju skaitu virs 300 000 iedzīvotājiem 2006.gadā.
Myanmar
Sieviešu basketbola slavas zāle
Sieviešu basketbola slavas zāle ir basketbola slavas zāle, kas atrodas Noksvilā, ASV. Slavas zāle tika dibināta 1999. gadā. Slavas zālē tiek apbalvotas izcilas, nopelniem bagātas basketbolistes. No Latvijas slavas zālē ir iekļauta Rīgas TTT basketboliste Uļjana Semjonova.
FIBA slavas zāle
FIBA slavas zāle ir basketbola slavas zāle, kas atrodas Madrides apgabala pilsētā Alkovendasā, Spānijā. Slavas zāle tika dibināta 1991. gadā. Slavas zālē tiek apbalvoti izcili, nopelniem bagāti basketbolisti, treneri, tiesneši un basketbola funkcionāri. Šajā zālē atrodas "Samaranča bibliotēka", kas ir lielākā basketbola bibliotēka pasaulē, šeit atrodas vairāk nekā 10 000 ar basketbolu saistītas grāmatas un vairāk nekā 950 dažādi žurnāli no apmēram 65 valstīm.
Latvija
No Latvijas slavas zālē ir iekļauti daudzi basketbola cilvēki un daudzi pašlaik pretendē uz iekļūšanu slavas zālē.
Infrastruktūra
Infrastruktūra ir tautsaimniecības teritoriālās struktūras sastāvdaļa, ko veido transporta, sakaru, tirdzniecības, enerģētikas un ūdenssaimniecības sistēma, kā arī dzīvokļi, skolas, veselības aizsardzības, kultūras, sporta u. tml. iedzīvotāju aprūpes objekti un to izkārtojums kādā teritorijā.
Bebrene
Bebrene (arī Bebrine) ir apdzīvota vieta Augšdaugavas novada Bebrenes pagastā, pagasta centrs. Izvietojusies Dvietes pieteku Pastaunes un Akmeņupes krastos pie autoceļa P72 39,5 km no novada centra Daugavpils un 195 km no Rīgas.
Bebrenē atrodas pagasta pārvalde, vispārizglītojošā un profesionālā vidusskola, pirmsskolas izglītības iestāde, kultūras nams, bibliotēka, pasta nodaļa, feldšeru punkts un katoļu baznīca.
Vēsture
Rakstu avotos pirmo reizi minēta 1562. gadā. Apdzīvotā vieta veidojusies ap Bebrenes muižas (Bewern) centru, kas līdz 1920. gada zemes reformai piederēja Plāteru-Zībergu dzimtai. 1932. gadā Bebrenei piešķīra biezi apdzīvotas vietas statusu.
Emotions
Emotions ir amerikāņu dziedātājas Meraijas Kerijas otrais studijas albums, kas ASV tika izdots 1991. gada 17. septembrī Columbia Records aizgādībā. Tas pamatā sastāv no spēcīgām balādēm un deju mūzikas, ko sarakstījuši Meraija Kerija, Valters Afanasjevs, Clivilles & Cole (no C+C Music Factory), un Kerola Kinga. Albuma pirmais singls, ar tādu pašu nosaukumo kā albumam, sasniedza ASV topa virsotni, padarot Keriju par pirmo un vienīgo mākslinieci, kuras pirmie pieci singli sasniedza pirmo vietu ASV. Albums arī izveidoja vēl divus pirmā piecinieka singlus. Pretēji savam debijas albumam, Kerija līdzsarakstīja un līdzproducēja visu albumu, un sarakstot dziesmu vārdus visām desmit albuma dziesmām. Viņu nominēja divām Grammy balvām kategorijās ‘’Gada Producents’’ un ‘’Labākais Sieviešu Popa Vokālais Izpildījums’’. RIAA sertificēja Emotions četrkārtīgi ar Platīna statusu par pārdotām 4,1 miljoniem kopijām.
Sacerēšana un ierakstīšana
Pēc sava debijas albuma panākumiem, Kerija un galvenie Sony/Columbia vadītāji, tādi kā Tomijs Motola un Dons Ienners, saprata, ka ir laiks izlemt viņas nākotnes plānus. Kerijai nu tika dota atļauja producēt (ko viņai tika aizliegts darīt debijas albuma ierakstīšanas laikā) un iespēja strādāt ar producentiem pēc pašas izvēles. Viņa strādāja ar Valteru Afanasjevu, Clivilles & Cole (no C+C Music Factory), un Kerolu Kingu.
Uzņemšana
Emotions nesaņēma tik nozīmīgu reklamēšanu kā Kerijas debijas albums, un Kerija atkal sastapās ar kritiku, kad viņa atteicās doties koncerttūrē. Kritiķi atkal uzbruka Kerijai, jo viņi sauca Keriju par ‘’studijas mākslinieci’’, kas nav spējīga uztāties koncertos, un ka viņas slavenās augstās notis ir nekas vairāk kā studijas aprīkojuma veidotas. Vēlāk Kerija apgalvoja, ka nav devusies tūrē nedrošības un pašapziņas trūkuma dēļ izpildot publikas priekšā. Viņa savu problēmu skaidroja, sakot, ka lielākā daļa mākslinieku pārvar savas bailes uzstājoties publikas priekšā pirms ir ieguvuši ierakstu līgumu, bet viņai tādas pieredzes neesot bijušas.
Albuma recenzijas bija jauktas (t.i. bija gan labas, gan sliktas atsauksmes). Visvairāk Kerija tika kritizēta par augsto nošu pārāk biežu izmantošanu albuma vokālos, īpaši nosaukuma dziesmā (Emotions), kurā viņas vokālās spējas ir atspoguļotas vairāk kā jebkurā citā viņas dziesmā. Žurnāls Rolling Stone aprakstīja, ka Kerija dzied izrādoties: ‘’Kerijai ir ievērojamas vokālās spējas, bet pagaidām diemžēl, viņas dziedāšana ir bijusi daudz vairāk iespaidīga kā ekspresīva’’. Albums ieguva divas Grammy nominācijas kategorijās ‘’Gada Producents’’ un ‘’Labākais Sieviešu Popa Vokālais Izpildījums’’ (par Emotions), bet zaudēja abās kateorijās.
Emotions debitēja ceturtajā vietā Billboard 200, un pirmajā nedēļā pārdeva 129,000 kopijas, kas pēc Mariah Carey panākumiem pārsteidza daudzus. Billboard 200 topā albums pavadīja divdesmit septiņas nedēļas pirmajā divdesmitniekā un piecdesmit piecas nedēļas kopumā. Tas kļuva par pirmo no četriem Kerijas albumiem, kas nesasniedza pirmo vietu ASV, un bija Kerijas visneveiksmīgākais albums līdz Glitter (2001) izdošanai, bet RIAA sertificēja albumu Platīna statusam četras reizes. Līdz 2005. gadam albums ir pārdots 3,57 miljonos kopiju pēc Nielsen SoundScan datiem, un ar 0,6 miljonos kopiju pārdots Columbia House noietā. Albumam veicās labāk kā debijas albumam Apvienotajā Karalistē, sasniedzot pirmo piecinieku un pavadot topā četrdesmit nedēļas. Albums bija veiksmīgs Kanādā un Austrālijā, bet ASV tas nebija tik veiksmīgs kā Mariah Carey. Albums iekļuva Kanādas pirmajā pieciniekā un Austrālijas pirmajā desmitniekā, un tika sertificēts ar dubulto platīnu abās valstīs. Brazīlijā albums saņēma tikai Zelta statusu, un Kerijas panākumi kontinentālajā Eiropā atkal bija tikai viduvēji. Līdz 2007. gadam albums ir pārdevis apmēram 8. miljonus kopiju visā pasaulē kopā.
Singli no Emotions nobija lieli hiti, un tāpat kā viņas debijas albumam, tikai pirmais singls bija veiksmīgs ārpus ASV. Pirmais singls, Emotions, kļuva par Kerijas piekto pirmā numura hitu pēc kārtas ASV topā, padarot Keriju par vienīgo mākslinieci topu vēsturē, kuras pirmie pieci singli sasniedz pirmo vietu Billboard Hot 100. Tas arī iekļuva Kanādas singlu pirmajā pieciniekā, bet izgāzās, lai tiktu augstāk par pirmo divdesmitnieku Apvienotajā Karalistē un Austrālijā. Can’t Let Go sasniedza otro vietu ASV, laužot Kerijas pirmo numuru hitu ķēdi, un bija viduvējs hits citur pasaulē: par spīti tam, ka tas sasniedza pirmo desmitnieku Kanādā, tas tikko sasniedza Apvienotās Karalistes singlu pirmo divdesmitnieku, un neiekļuva Austrālijas singlu četrdesmitniekā. Make It Happen sasiedza piekto vietu ASV, un kļuva par viņas pirmo singlu, kas neiekļuva Kanādas pirmajā desmitniekā, bet iekļuva pirmajā divdesmitniekā Apvienotajā Karalistē un četrdesmitniekā Austrālijā. Ceturtais singls Till the End of Time tika nosūtīts tikai radiostacijām Kostarikā un Meksikā, lai palielinātu albuma pirkšanas rādītājus. Dziesma nesaņēma nekādu lielāku izdošanu un reklamēšanu, jo tā radio tika spēlēta ļoti maz, un Kerija gatavojās izdot MTV Unplugged.
Brazīlijas karogs
Brazīlijas karogs sastāv no zaļa laukuma, kura vidū atrodas dzeltens rombs. Rombā atrodas tumši zila lode ar 27 zvaigznēm. Lodi apvij balta lente, kuru rotā uzraksts Ordem e Progresso, kas nozīmē Kārtība un progress.
Dzeltenā un zaļā ir Brazīlijas nacionālās krāsas. Zaļā krāsa simbolizē Amazones mežu zaļu bagātību, bet dzeltenā — Brazīlijas zelta iegulas. Pēdējais fakts ir saistīts ar to, ka no 16. līdz 19. gadsimtam Brazīlijā atradās lielākās zelta iegūšanas šahtas pasaulē. Tautā karogu citreiz sauc vienkārši par Auriverde jeb latviski Dzeltenzaļais.
Sākotnēji uz karoga bija 21 zvaigzne, kas atbilda tā brīža teritoriālajam iedalījumam. Tas tika pieņemts 1889. gada 19. novembrī. 1992. gadā tika pieņemts šī brīža variants ar 27 zvaigznēm.
22. autobusu maršruts (Rīga)
22. autobusu maršruts ir Rīgas sabiedriskā transporta autobusu maršruts, kurā pasažieru pārvadājumi tiek nodrošināti no Abrenes ielas Rīgas centrā līdz starptautiskajai lidostai "Rīga" Mārupes novadā.
Maršruta kopējais garums sasniedz 24 km. Virziena Abrenes iela — Lidosta "Rīga" kopējais garums ir 13 km, bet virziena Lidosta "Rīga" — Abrenes iela kopējais garums ir 11 km. Pārvadājumus maršrutā veic abi RP SIA "Rīgas Satiksme" autobusu parki.
2011. gada 1. martā Lidostas virzienā tika ieviesta jauna pieturvieta "Grēcinieku iela", tā atrodas 11. novembra krastmalā. Iepriekš šajā pieturā pieturēja 2., 4., 5. un 10. maršruta tramvaji, kā arī 9. un 27. maršruta trolejbusi.
2022. gada decembrī plašsaziņas līdzekļos uzvirmoja kritika, ka 22. maršruta autobuss nekursē naktīs, lai nodrošinātu lidostas pasažierus ar iespēju nokļūt Rīgas Centrā par pieņemamu cenu, ko nenodrošina taksometri. Rīgas dome paziņoja, ka vērtēs iespēju eksperimentālā kārtā nodrošināt autobusa maršruta reisus vismaz reizi stundā nakts laikā. Tāpat tiek spriests arī par izmaksu segšanu, jo tiek prognozēts, ka pasažieru skaits nakts stundās būs mazs. 2023. gada 2. februārī Rīgas domes vicemērs Vilnis Ķirsis paziņoja par 5 papildreisu organizēšanu darbdienās un 7 brīvdienās, vēlāk to apstiprināja arī RP SIA "Rīgas satiksme". No 6. februāra agrākais reiss no Abrenes ielas izbrauc plkst. 4:45, bet vēlākais – plkst. 00:40.
Pieturvietas
22. autobusu maršrutā ir 38 pieturas, virzienā Abrenes iela — Lidosta "Rīga" ir 22 pieturas, bet virzienā Lidosta "Rīga" — Abrenes iela ir 16 pieturas.
Agrākie pieturvietu nosaukumi:
Centrālais tirgus (pārdēvēta par Centrāltirgus )
Stockmann centrs (pārdēvēta par Autoosta )
Kalnciema iela (pieturvieta slēgta)
Pasts (pārdēvēta par Dreiliņu iela )
T/C SPICE (pārdēvēta par Upesgrīvas iela / Spice )
Korekcijas manevrs
Korekcijas manevrs vai koriģējošais manevrs ir manevrs, kas tiek veikts, lai "izlabotu" kosmiskā aparāta kustību. Atšķirībā no orbitālā manevra, korekcija neparedz lidojuma virziena maiņu. Korekcijas uzdevums ir kosmiskā aparāta reālās kustības trajektorijas kļūdu izlabošana attiecībā pret paredzēto trajektoriju, ja tā neparedzētu iemeslu dēļ ir izmainījusies.
Tuvošanās manevrs
Tuvošanās manevrs ir process, kurā notiek kosmiskā aparāta satikšanās ar citu aparātu vai tā ievadīšana objekta tuvumā. Tā rezultātā var notikt kosmisko aparātu saslēgšanās. Tuvošanās manevri ir vienas no sarežģītākajām problēmām kosmonautikā, kuras izdevies atrisināt tikai dažām valstīm.
Visvērtīgākais spēlētājs
Visvērtīgākais spēlētājs (en) labāk zināma ar savu akronīmu MVP ir balva sportā, ko pasniedz vērtīgākajam kāda turnīra spēlētājam. Termins "Visvērtīgākais spēlētājs" visbiežāk ir sastopams ASV un Kanādā. Daudzos sporta veidos ir līdzīgas balvas MVP apbalvojumam, piemēram, "spēles zvaigzne", ko pasniedz par labu spēli konkrētā spēlē, kamēr MVP parasti pasniedz par vērtīgu darbību kādā ilgākā laika posmā, piemēram, mēnesī, turnīrā, turnīra daļā.
Nosaukums ir izmantots arī Disneja filmas "Visvērtīgākais primāts" (en) nosaukumā.
Indīgs augs
Indīgie augi ir augi, kuri satur toksiskas vielas un var izraisīt cilvēka vai dzīvnieka saindēšanos un pat nāvi.
1946. gads
1946. gads bija parastais gads, kas pēc Gregora kalendāra sākās otrdienā.
Vikberts no Zēstes
Vikberts no Zēstes bija pirmais Zobenbrāļu ordeņa Cēsu pils pārvaldnieks (1207-1209), kur viņu norīkoja mestrs Venno. Vikberts cēlies no Zēstes novada Vestfālenes zemē, ap 50 km uz austrumiem no Dortmundes. Kad Venno atcēla viņu no amata, Vikberts pārgāja bīskapa Alberta pusē. Viņa pēctecis Cēsu Bertolds viņu notvēra, ieslodzīja cietumā un pārveda uz ordeņa Rīgas pili. Pēc solījuma pakļauties viņš atkal tika uzņemts ordeņa brāļu saimē, tomēr Vikberts atriebjoties ar kaujas cirvi noslepkavoja mestru Venno un viņa kapelānu Johannesu. Par to viņš tika sodīts ar nāvi uz rata.
21. autobusu maršruts (Rīga)
21. autobusu maršruts ir Rīgas sabiedriskā transporta autobusu maršruts, kas kursē no Imantas līdz Juglai.
21. autobusu maršruta kopējais garums ir 54,090 km. Maršruta Imanta — Jugla kopējais garums ir 27,048 km, bet maršruta Jugla — Imanta kopējais garums ir 27,042 km.
Darbdienās pa 21. autobusu maršrutu kursē 11 autobusi, bet brīvdienās — 6 autobusi.
21. autobusu maršrutu apkalpo gan 6. autobusu parks, gan 7. autobusu parks.
Vēsture
21. autobusu maršruts pastāvēja vēl pirms Otrā pasaules kara. 1937. gada autobusu satiksmes shēmā ir minēti 21., 21.A, un 21.B autobusu maršruti, kas kursēja no autoostas attiecīgi līdz Juglai, Brīvdabas muzejam un Ķeguma ielai. 21. maršruts līdz Juglai kursēja arī vācu okupācijas laikā.
Tagadējais 21. maršruts pastāv no 1950. gadiem, kad tā galapunkts atradās Mežciemā. 1970. gadā kursēja lokveida maršruti Nr. 21/14 un Nr. 14a/21 no Stacijas laukuma uz Mežciemu. Vēlāk 21/14. maršruts tika pagarināts līdz Juglas zvēraudzētavai. 1975. gadā zvēraudzētavas maršrutu atdalīja, pārveidojot to par atsevišķu 14. maršrutu (tas gandrīz nemainīgs pastāvēja līdz 2022. gada 1. septembrim, kad tika aizstāts ar 34. trolejbusu maršrutu), savukārt 21. maršruts kursēja no autoostas līdz Mežciemam; nedaudz vēlāk galapunktu no autoostas pārcēla uz Esplanādi.
Līdz 1995. gadam 21. autobusa maršruts kursēja līdz slimnīcai "Gaiļezers", pēc tam tika pagarināts līdz Bērnu slimnīcai Juglas ielā. Vēlāk galapunkts centrā no Esplanādes tika pārcelts uz Abrenes ielu. 2004. gadā to apvienoja ar 38. autobusu maršrutu un tas sāka kursēt līdz Imantai-5, savukārt no Bērnu slimnīcas maršrutu pagarināja līdz Juglai-3.
Maršruts
Virzienā Imanta — Jugla kursē pa šādām ielām: Airītes iela, Kurzemes prospekts, Slokas iela, Dzirciema iela, Vīlipa iela, Melnsila iela, Lapu iela, Nometņu iela, Bāriņu iela, Uzvaras bulvāris, Akmens tilts, 11. novembra krastmala, 13. janvāra iela, Marijas iela, Merķeļa iela, Brīvības bulvāris, Brīvības iela, Brīvības gatve, Šmerļa iela, Malienas iela, Hipokrāta iela, Biķernieku iela, Kaivas iela, Biķernieku iela, Juglas iela un Murjāņu iela.
Virzienā Jugla — Imanta kursē pa šādām ielām: Murjāņu iela, Juglas iela, Biķernieku iela, Kaivas iela, Biķernieku iela, Hipokrāta iela, Malienas iela, Šmerļa iela, Brīvības gatve, Brīvības iela, Brīvības bulvāris, Raiņa bulvāris, 13. janvāra iela, 11. novembra krastmala, Akmens tilts, Uzvaras bulvāris, Bāriņu iela, Nometņu iela, Lapu iela, Melnsila iela, Vīlipa iela, Dzirciema iela, Slokas iela un Kurzemes prospekts.
Pieturvietas
21. autobusu maršrutā pavisam kopā ir 95 pieturas. Virzienā Imanta — Jugla ir 50 pieturas, bet virzienā Jugla — Imanta ir 45 pieturas.
Maršruts ar mainītu virzienu maršruts
13. janvāra iela— Jugla kursē pa šādām ielām: 13. janvāra iela, Marijas iela, Merķeļa iela, Brīvības bulvāris, Brīvības iela, Brīvības gatve, Šmerļa iela, Malienas iela, Hipokrāta iela, Biķernieku iela, Kaivas iela, Biķernieku iela, Juglas iela un Murjāņu iela.
Jugla — Esplanāde kursē pa šādām ielām: Murjāņu iela, Juglas iela, Biķernieku iela, Kaivas iela, Biķernieku iela, Hipokrāta iela, Malienas iela, Šmerļa iela, Brīvības gatve, Brīvības iela un Brīvības bulvāris.
13. janvāra iela — Imanta kursē pa šādām ielām: 13. janvāra iela, 11. novembra krastmala, Akmens tilts, Uzvaras bulvāris, Bāriņu iela, Nometņu iela, Lapu iela, Melnsila iela, Vīlipa iela, Dzirciema iela, Slokas iela un Kurzemes prospekts.
Maršruts ar mainītu virzienu pieturvietas
Virzienā Autoosta — Jugla ir 28 pieturas, virzienā Jugla — Esplanāde ir 24 pieturas, bet virzienā 13. janvāra iela — Imanta ir 20 pieturas.
Brānu kosmoloģija
Elementārdaļiņu fizikā un kosmoloģijā par brānu kosmoloģiju jeb brānu teoriju (vārds "brāna" ir darināts no vārda "membrāna") sauc teoriju kopumu, kas galvenokārt ir iegūtas no superstīgu teorijas un M-teorijas.
Šī teorija radās no vēlmes gravitāciju izskaidrot kvantu līmenī.
No četrām Visuma fundamentālajām mijiedarbībām (elektromagnētiskā mijiedarbība, gravitācijas mijiedarbība, stiprā mijiedarbība, vājā mijiedarbība) gravitācija ir visvājākā. Šis fakts mudināja dažus zinātniekus uzdot jautājumu: "Vai gravitācija patiešām ir tik vāja vai arī tikai šķiet tāda, jo darbojas attālumos, kādus mēs nespējam aptvert?"
Ja pieņem, ka membrāna ir divdimensiju virsma, kas atdala divas trīsdimensiju telpas, tad saskaņā ar brānu teoriju četras zināmās dimensijas (trīs dimensijas telpai un viena - laikam) patiesībā var būt membrānas analogs — brāna — starp telpām kosmosā, kam piemīt vēl papildu dimensijas. Šīs telpas augstākās dimensijas mums ir nesasniedzamas tāpēc, ka gan mēs, gan zināmās fundamentālās mijiedarbības (izņemot gravitāciju) ir saistītas ar brānu.
Šīs teorija potenciāli izskaidrotu to, kāpēc gravitācija izrādās tik vāja mijiedarbība. Šī teorija apgalvo, ka telpai varētu būt 11 dimensijas - četras līdz šim zināmās, un vēl citas septiņas, kuras tiek uzskatītas par eksistējošām.
MTV Unplugged (Meraijas Kerijas EP)
MTV Unplugged amerikāņu dziedātājas Meraijas Kerijas trešais albums un pirmais koncertalbums, kas ASV tika izdots 1992. gada 2. jūnijā Columbia Records aizgādībā. Tāpat kā Kerijas iepriekšējais albums Emotions (1992), tas izveidoja tikai vienu ASV pirmā numura hitu, kas bija vienīgā jaunā dziesma albumā. Tas ir Kerijas pirmais koncertalbums, kas pasaulē līdz 1998. gadam tika pārdots aptuveni 6,5 miljonos kopiju.
Ierakstīšana un panākumi
Beidzot pārvarējusi savas bailes no skatuves un nogurusi no kritiķu uzbrukumiem, ka viņa patiesībā neprot dziedāt, un ka viņas augstās notis ir izveidotas ar studijas aprīkojumu, Kerija piereģistrēja savu uzstāšanos šovā MTV Unplugged. dziesmu aranžējumi bija atšķirīgi no versijām, kas veidotas ierakstu studijā, jo MTV Unplugged pieprasīja izmantot tikai akustiskos instrumentus. Kerijas svilpiena reģistra izmantojums pirmajā dziesmā Emotions izraisīja skatītājos ovācijas, un pārliecināja jebkuru skeptiķi, ka viņas vokālās spējas ir ītas. Pēs tam, kad programma tika pārraidīta televīzijā, Kerijas kaverversija The Jackson 5 dziesmai I’ll Be There (1970), izpildīta duetā ar savu fona dziedātāju Treju Lorenzu, tika izdota kā singls lielā pieprasījuma dēļ, un sasniedza pirmo vietu ASV topā. Tas ir vienīgais pirmās vietas hits no visiem 18, ko nav sarakstījusi viņa pati, jo tā ir kaverversija. Albums izveidoja arī otru singlu If It’s Over, kas netika izdots ASV un lielākajā daļā tirgos izgāzās. Kerijas parādīšanās šovā ieguva viņai cieņu no daudziem kritiķiem, kas pirms tam viņu nepatiesi sauca par studijas mākslinieci, kas nevarēja vai negribēja uzstāties publikas priekšā. Viņas izpildījuma dēļ visa veida reklāmas kampaņas albumam Emotions tika atceltas.
Izdošana
Visu izpildīto dziesmu saraksts, tik īss cik tas bija, pēc tam tika izdots kā albums, kas iekļāva arī Kerijas runāšanu pirms dziesmas izpildīšanas, lai to iepazīstinātu. MTV Unplugged albums sasniedza trešo vietu ASV Billboard 200 topā un palika pirmajā divdesmitniekā četrpadsmit nedēļas un topā kopumā piecdesmit septiņas nedēļas (vienu reizi atgriežoties topā).
RIAA sertificēja MTV Unplugged ar trīskāršu Platīna statusu 1994. gada decembrī. Līdz 2005. gadam tas ir pārdots 2,73 miljonos kopiju ASV, pēc Nielsen SoundScan datiem. Līdz 2005. gadam tas ir pārdots aptveni 6,5 miljonos kopiju pasaulē.
Koncerta izpildījums tika izdots MTV Unplugged Plus 3 videokasetē, un vēlāk arī DVD formātā. Columbia pārizdeva albumu kopā ar DVD MTV Unplugged Plus 3 un to izdeva 2007. gada 18. septembrī.
Dienvidsomija
Dienvidsomija (fi) bija Somijas lēne no 1997. līdz 2010. gadam. Lēne robežojās ar Rietumsomiju, Austrumsomiju un Krieviju. Dienvidsomija atradās pie Somu līča.
2010. gada 1. janvārī lēne tika izformēta.
Ļvivas apgabals
Ļvivas apgabals (uk) ir viens no Ukrainas apgabaliem. Tas robežojas ar Aizkarpatu apgabalu dienvidrietumos, Ivanofrankivskas un Ternopiļas apgabaliem dienvidaustrumos, Rivnes un Volīnijas apgabaliem ziemeļaustrumos, kā arī ar Polijas Ļubļinas un Piekarpatu voejvodistēm ziemeļrietumos.
Vēsture
Atrazdamies stratēģiskā vietā Karpatu priekškalnēs, Ļvivas apgabala teritorija, kas atrodas vēsturiskajā Galīcijas novadā, daudzkārt mainījusi valstisko piederību.
9. gadsimta beigās ietilpa Lielmorāvijas valstī, vēlāk Kijivas Krievzemes sastāvā. 898. gadā to ieņēma maģāri, bet 902. gadā — Polija. Turpmāk apgabala teritorija bija strīdus objekts starp Poliju un Kijivas Krievzemi, vairākkārt mainot īpašniekus. No 1140. līdz 1199. gadam apgabala teritorija ietilpa Kijivas Krievzemē ietilpstošā Galīcijas kņaziste ar galvaspilsētu Galičā. 1199. gadā Galīcijas kņazisti apvienojot ar Volīnijas kņazisti, tika izveidota Galīcijas-Volīnijas kņaziste, kas 13. gadsimta otrajā pusē kļuva par karalisti. 1392. gadā Galīcijas-Volīnijas teritoriju savā starpā sadalīja Polijas un Lietuvas valdnieki.
Pēc Pirmās Polijas dalīšanas (1772. gadā) apgabala teritorija nokļuva Svētā Romas impērijas sastāvā esošās Austrijas karalistes, vēlāk Austrijas Impērijas un Austroungārijas sastāvā. Pēc Pirmās pasaules kara par kontroli pār apgabala teritoriju karoja Polija un Rietumukrainas Tautas republika. Apgabala teritorija tika iekļauta jaunizveidotajā Polijas valstī.
1939. gadā, pēc Polijas okupācijas, ko veica PSRS un Trešais reihs, apgabala teritorija kopā ar citiem tuvējiem rajoniem tika pievienota PSRS un ietilpa Ukrainas PSR sastāvā. Kara laikā šeit notika savstarpējas cīņas starp ukraiņu un poļu nacionālistiem, kas izvērtās poļu civiliedzīvotāju iznīcināšanā no ukraiņu nacionālistu puses. Apgabala ebreju minoritāte tika iznīcināta holokaustā. Pēc Otrā pasaules kara beigām notika poļu izceļošana un izvešana no Ukrainas PSR uz Poliju un ukraiņu pārvietošanās no Polijas uz Ukrainu. Apgabala teritorija atradās PSRS sastāvā līdz neatkarīgās Ukrainas izveidei 1991. gadā.
Administratīvais iedalījums
Līdz 2020. gadam apgabalā ietilpa 9 apgabala nozīmes pilsētas — Borislava, Červonohrada, Drohobiča, Ļviva, Moršina, Novijrozdila, Sambira, Strija, Truskaveca, kā arī 20 rajoni — Brodu rajons, Buskas rajons, Drohobičas rajons, Horodokas rajons, Javorivas rajons, Kamjankas-Buzkas rajons, Mikolajivas rajons, Mostiskas rajons, Peremišļanu rajons, Pustomitu rajons, Radehivas rajons, Sambiras rajons, Skoles rajons, Sokaļas rajons, Starijsambiras rajons, Strijas rajons, Turkas rajons, Zoločivas rajons, Židačivas rajons, Žovkvas rajons.